gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl pt gl gl gl gl gl gl gl gl gl gl gl gl ca en pt es gl pt gl gl gl gl gl pt gl gl gl gl gl fr en gl ceb en gl ca gl gl gl gl gl en pt ca gl gl
Taiwán acusa a China de simular a invasión da illa por mar e aire - G24
Varios barcos e avións chineses manobraron no estreito de Taiwán; algúns cruzaron a liña media divisoria, anunciou o Ministerio de Defensa
"Non hai xustificación para esta resposta militar extrema e desproporcionada", din os Estados Unidos sobre as ameazas tras a visita de Pelosi
Un militar chinés observa os exercizos militares
Taiwán denuncia que o Exército da China realizou este sábado un simulacro de ataque á illa. O exercicio forma parte das manobras militares comezadas o xoves pola China en resposta á visita a Taipei da presidenta da cámara de representantes dos Estados Unidos, Nancy Pelosi.
Para o Goberno chinés a súa breve parada na illa, que funciona como un Estado de facto, e que Pequín considera una provincia rebelde, supón unha "flagrante intromisión na súa integridade territorial" e non dubidou en contestar, como advertiu desde semanas antes.
Os exercicios están programados ata o domingo. Varios barcos e avións chineses manobraron no estreito de Formosa e o ministerio de Defensa taiwanés informou de que 49 deles cruzaron a liña media divisoria, unha fronteira non oficial, pero que se respectaba de xeito tácito ata o de agora.
Asegura que se trata dun simulacro de ataque á illa principal. O Exército taiwanés emitiu unha advertencia, despregou forzas de patrulla e recoñecemento aéreo e barcos e puxo en espera mísiles en terra.
Taipei asegura que as manobras de guerra supoñen un bloqueo aéreo e marítimo da illa. Tamén denuncia a incursión de ata sete drons chineses sobre as illas Kinmen, controladas por Taiwán, malia estaren situadas a tan só 5 quilómetros da cidade chinesa de Xiamen.
Na China os medios estatais seguen a publicar contido nacionalista relacionado coas manobras.
A visita de Pelosi a Taiwán tamén marcou o cumio da Asociación de Nacións do Sueste Asiático (ASEAN) celebrada en Vietnam e que rematou sen grandes acordos coa participación de potencias como a China, os Estados Unidos, Rusia ou o Xapón. O secretario de Estado de EUA reiterou na xuntanza que o seu país lle deixou claro á China que non buscaba unha crise coa visita da política demócrata. "Non hai xustificación a esta resposta militar extrema e desproporcionada", dixo Blinken.
Arizona recupera unha lei de 1973 que prohibe o aborto en case todos os casos
Os EUA levan meses alertando a Rusia de "graves consecuencias" do uso de armas nucleares
O presidente dos Estados Unidos di que a pandemia da COVID-19 rematou
Máis de mil cidadáns ucraínos puideron ser torturados e asasinados polas tropas rusas
Contido con Xeográficas Mundo .
O furacán Ian diríxese cara a Xeorxia e as Carolinas tras devastar Florida
Putin ordea enviar á casa os rusos mobilizados por erro para a guerra en Ucraína
Italia recomenda os seus cidadáns abandonar Rusia
Ian recupera forza e volverá ser furacán antes de tocar terra en Carolina do Sur
Síguenos en redes sociais
Aviso legal e Política de Privacidade